text: [{"text_idx": "#000001", "text": "F\u00f8royskir to\u0301nleikarar gj\u00f8rdu um seg i\u0301 Brighton"}, {"text_idx": "#000003", "text": "F\u00f8roysku orkestrini, sum farna vikuskifti\u00f0 vo\u0301ru i\u0301 Brighton i\u0301 Onglandi og lutto\u0301ku festivalinum The Great Escape, kla\u0301ra\u00f0u seg v\u00e6l."}, {"text_idx": "#000004", "text": "Talan var um eitt v\u00e6leydna\u00f0 tiltak, sta\u00f0festir Glenn Larsen, lei\u00f0ari fyri Faroese Music Export, sum, saman vi\u00f0 G! Festivalinum, skipa\u00f0i fyri fer\u00f0ini til hetta umfatandi to\u0301nleikatiltak, sum savnar to\u0301nleika-fyriskiparar u\u0301r \u00f8llum heiminum."}, {"text_idx": "#000006", "text": "Konsertin hja\u0301 Joe & the Shitboys fekk ennta\u0301 umr\u00f8\u00f0u i\u0301 sto\u0301ra to\u0301nleikami\u00f0linum NME Magazine, sum metir konsertina at vera millum t\u00e6r bestu a\u0301 festivalinum. Framf\u00f8rslan ver\u00f0ur umr\u00f8dd sum \u201ca total roacblock\u201d, ti\u0301 hon savna\u00f0i so no\u0301gv fo\u0301lk."}, {"text_idx": "#000007", "text": "F\u00f8roysku to\u0301nleikan\u00f8vnini gj\u00f8gnumf\u00f8rdu si\u0301nar framf\u00f8rslur sum \u00e6tla\u00f0, og \u00f8ll gj\u00f8rdu ein \u201csv\u00e6rt god figur\u201d, sigur Glenn Larsen, i\u00f0 ly\u0301sir tu\u0301rin sum eina sto\u0301ra success.."}, {"text_idx": "#000008", "text": "- A\u0301 okkara egna \u2018showcase\u2019 var h\u00f8li\u00f0 fult og ta\u00f0 sto\u0301\u00f0u fo\u0301lk i\u0301 bi\u0301\u00f0ir\u00f8\u00f0 fyri at sleppa inn, eins og NME umr\u00f8\u00f0ur."}, {"text_idx": "#000010", "text": "- F\u00f8royska umbo\u00f0anin a\u0301 TGE eydna\u00f0ist sera v\u00e6l. Ta\u00f0 at \u201cshowcase\u2019in\u201d hja\u0301 FMX og G! Festivalinum var allarfyrst a\u0301 skra\u0301nni, og at har vo\u0301ru so no\u0301gv og ty\u0301dningarmikil fo\u0301lk, skapti eitt \u201cbuzz\u201d um f\u00f8roysku bo\u0301lkarnar. Allasta\u00f0ni vit vo\u0301ru, komu fo\u0301lk at ro\u0301sa framf\u00f8rslunum, og vit komu i\u0301 samband vi\u00f0 no\u0301gv fo\u0301lk innan to\u0301nleikavinnuna."}, {"text_idx": "#000011", "text": "- Fleiri av hesum komu a\u0301 seinnu konsertina vit sp\u00e6ldu. Ta\u0301 FMX presenterar f\u00f8royska to\u0301nleikapallin so sterkt, skapar ta\u00f0 eina umtalu, og hettar ma\u0301 fylgjast upp vi\u00f0 fleiri li\u0301knandi tilt\u00f8kum/festivalum, so ta\u00f0 endar vi\u00f0 at (FO) merki\u00f0 aftanfyri ein artist uttanlands er eitt kvalitetsstempul, sigur Mikael Blak."}, {"text_idx": "#000016", "text": "Eingin fo\u0301lkaska\u00f0i men bilarnir fo\u0301ru illa"}]